|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. gruodžio 22 d. |
| sprendimu Nr. T2-333 |

**KLAIPĖDOS MIESTO SAVIVALDYBĖS**

**JAUNIMO POLITIKOS PLĖTROS PROGRAMOS (NR. 09) APRAŠYMAS**

|  |  |
| --- | --- |
| Biudžetiniai metai | **2016-ieji metai** |
| Asignavimų valdytojas (-ai), kodas  | Savivaldybės administracija, 1 |
| Programos pavadinimas | **Jaunimo politikos plėtros programa** | Kodas | **09** |
| **Programos parengimo argumentai** | Jaunimo politikos plėtros programa parengta vadovaujantis Lietuvos Respublikos jaunimo politikos pagrindų įstatymu. Įstatyme numatoma, kad savivaldybė yra viena iš jaunimo politiką formuojančių ir įgyvendinančių institucijų. Jaunimo politika – kryptinga veikla, kuria sprendžiamos jaunimo problemos ir siekiama sudaryti palankias sąlygas formuotis jauno žmogaus asmenybei bei jo integravimuisi į visuomenės gyvenimą, taip pat veikla, kuria siekiama visuomenės ir atskirų jos grupių supratimo bei tolerancijos jauniems žmonėms |
| **Ilgalaikis prioritetas****(pagal KSP)** | Sveika, sumani ir saugi bendruomenėMiesto konkurencingumo didinimas | **Kodas** | **I****III** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | Kodas | **3** |
| **Programos tikslas** | Sudaryti sąlygas kokybiškai jaunimo saviraiškai | Kodas | **01** |
| **Tikslo įgyvendinimo aprašymas:****01 uždavinys. Aktyvinti jaunimo ir su jaunimu dirbančių organizacijų veiklą.** *Jaunimo projektų dalinis finansavimas.* Jaunimo projektas – tai jaunų ar su jaunimu dirbančių žmonių grupės sugalvotas ir įgyvendintas projektas, kurio vykdytojai siekia sustiprinti organizacijos instituciją, didinti veikloje dalyvaujančių narių ir savanorių skaičių, įgyti patirties konkrečioje srityje, taip pat spręsti esančias problemas, skatinti bendruomeniškumą, pilietiškumą. Per projektus jaunimo organizacijų veikloje dalyvaujantys jaunuoliai gali realizuoti savo gebėjimus ir idėjas. Bus finansuojami konkurso būdu atrinkti jaunimo projektai, kurie atitiks paraiškų pateikimo atitikties ir turinio reikalavimus. Skirstant lėšas daliniam projektų finansavimui, pirmenybė bus teikiama projektams, susijusiems su Darnaus judumo metų paminėjimu.*Informacijos apie jaunimo veiklą sklaida.* 2016 m. planuojama pirkti informacijos apie jaunimo veiklą sklaidos paslaugą, kuri Klaipėdos m. jaunimo bendruomenėms (mokykloms, NVO, neformalioms grupėms ir pan.) priimtina forma ir būdu (pvz., socialiniai tinklai, informaciniai leidiniai, trumpametražių filmų ciklas ar kt.) periodiškai teiktų informaciją apie Klaipėdos miesto jaunimo politiką: jos tikslus ir situaciją, veiklas, projektus ir pan. Šios priemonė tikslas – skatinti pilietinį, savanorišką ir visuomeninį Klaipėdos jaunimo aktyvumą.*Jaunimo forumų, renginių organizavimas.* Jaunimo renginiai organizuojami, teikiama pagalba organizuojant renginius, atsižvelgiant į skirtingų amžiaus grupių (moksleivių, studentų, jaunimo organizacijų narių, mažiau galimybių turinčių jaunuolių) jaunimo poreikius, interesus. Debatai, konferencija, stovykla, eisena, koncertas, renginių ciklas – tai būdai, kurie kiekvienu atveju pasirenkami, siekiant įgyvendinti jaunimo politikos nacionalinius bei vietinius prioritetus, taip pat supažindinti jaunimą su jaunimo politikos aktualijomis nacionaliniu, vietos bei tarpvalstybiniu lygiu. Jaunimo renginiai yra skirti skatinti jaunuolių įtrauktį dalyvauti pilietiškumą, bendruomeniškumą ugdančiose veiklose, dalytis sėkmės pavyzdžiais. Kasmet planuojama surengti po 2–3 forumus ir renginius, prisidėti prie Klaipėdos aukštųjų mokyklų rengiamos Rugsėjo 1-osios šventės organizavimo. **02 uždavinys.** **Plėtoti integruotą jaunimo politiką, užtikrinant bendradarbiavimo tarp žinybų ir sektorių plėtrą.** *Dalyvavimas tarptautiniuose projektuose.* Klaipėdos miesto savivaldybė, įgyvendindama jai valstybės pavestą vieną iš funkcijų – jaunimo teisių apsaugą – nuolat dalyvauja tarptautinių organizacijų projektuose, įgyvendina tarptautinius protokolus jaunimo srityje, taip pat siekia jaunimo poreikiams užtikrinti, integruotai jaunimo politikai formuoti ir plėtoti pritraukti ES ir kitų fondų bei programų lėšas. *2016 m. URBACT projekto „Y kartos miestas“ („Gen - Y City“) įgyvendinimas.* Projekto tikslas ir iššūkis – pritraukti ir išlaikyti Y kartą (jaunimą) mieste. Planuojamos projekto veiklos: 1) Klaipėdos miesto vietos veiklos plano, kuris Klaipėdą paverstų draugišku miestu Y kartai (jaunimui), parengimas; 2) Klaipėdos miesto ilgalaikės jaunimo politikos strategijos formavimas ir parengimas, 3) projekto informacijos sklaidos tinklo sukūrimas ir palaikymas. Pagal URBACT projektą *„Y kartos miestas“ (*„Gen - Y- City“) numatoma finansuoti tas veiklas, kurios susijusios su tokiomis priemonėmis kaip seminarai, idėjų dirbtuvės, mokymai, dalijimasis gerąja patirtimi, situacijos tyrimai, galimybių studijos ir pan. Projektas bus baigtas įgyvendinti 2017 m. *Piniginių premijų Klaipėdos universiteto studentams už miestui aktualius ir pritaikomuosius darbus skyrimas.* Vadovaujantis 2013 m. sausio 28 d. Klaipėdos miesto savivaldybės ir Klaipėdos universiteto pasirašyta bendradarbiavimo sutartimi ir kasmet tvirtinamu Klaipėdos miesto savivaldybės ir Klaipėdos universiteto bendradarbiavimo planu, vykdoma priemonė „Piniginės premijos už miestui aktualų ir pritaikomąjį mokslinį darbą (bakalauro, magistro ar daktaro disertacijos) įsteigimas ir mokėjimas“, 2016 m. numatoma skirti 5 premijas už geriausius darbus |
| **01 tikslo rezultato vertinimo kriterijai** |
| Kriterijaus pavadinimas,mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2015(faktas) | 2016  | 2017 | 2018 |
| Jaunų žmonių, dalyvaujančių iš savivaldybės biudžeto finansuojamų projektų veiklose, skaičius | Jaunimo reikalų koordinatorius | 650 | 700 | 750 | 800 |
| **Numatomas programos įgyvendinimo rezultatas:** Jaunimo organizacijų veikloje dalyvaujantys jaunuoliai turi galimybę realizuoti savo sugebėjimus ir idėjas, ugdomas jaunimo pilietiškumas |
| **Galimi programos vykdymo ir finansavimo variantai:** Klaipėdos miesto savivaldybės biudžeto lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**1.1.2 uždavinys. Sudaryti sąlygas kokybiškai jaunimo saviraiškai |
| **Susiję įstatymai ir kiti norminiai teisės aktai:** Lietuvos Respublikos vietos savivaldos įstatymas, Lietuvos Respublikos jaunimo politikos pagrindų įstatymas, Klaipėdos miesto savivaldybės tarybos 2011 m. lapkričio 24 d. sprendimas Nr. T2-350 „Dėl Klaipėdos miesto savivaldybės 2012–2015 metų veiklos prioritetų patvirtinimo“, 2013 m. balandžio 25 d. sprendimas Nr. T2-79 „DėlK**laipėdos miesto savivaldybės 2013–2020 strateginio plėtros plano patvirtinimo“, 2015 m. rugsėjo 24 d. sprendimas Nr. T2-214 „D**ėl 2016 metų paskelbimo Darnaus judumo metais“  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_